
Formål og omfang

Prosedyren beskriver hvordan klager over karakterfastsetting ved skriftlige eksamener skal behandles ved Høgskolen i Oslo.  Bedømmelse av muntlig prestasjon og vurdering av praksisopplæring eller lignende som ikke lar seg etterprøve kan ikke påklages. 

Ansvar og myndighet

Eksamensansvarlig ved utdanning/avdeling og fagansvarlig har ansvar for å opprette

klagekommisjoner.  Eksamensansvarlig har ansvar for å saksbehandle klager over karakterfastsetting. Det rapporteres til kontorsjef/avdelingsdirektør.

Handlinger

Eksamensansvarlig ved utdanning/avdeling sørger for å

· sette sammen klagekommisjon(er) samtidig som ordinære kommisjoner settes sammen, i samarbeid med fagansvarlig.

· registrere skriftlige klager fortløpende (FS).

· kontakte klagekommisjonen og informere om at det kommer klagesensur.  

· sende følgende til klagekommisjonen:

· kopi av besvarelsen 

· informasjon om sensurfrist

· klageprotokoll (FS).

· sensorveiledning, dersom det foreligger.

· eksempler, dvs besvarelser påført karakter for sammenlikning, dersom ingen av sensorene i klagekommisjonen har vært sensor ved ordinær eksamen.

            Klagekommisjonen skal ikke ha informasjon om karakteren på klagerens besvarelse,              

            brev, begrunnelser eller lignende fra klageren. 

· motta utfylt og underskrevet klageprotokoll fra sensorene innen fristen.

· registrere klageresultatet (FS), kontrollere at eksamensprotokollen 

      (FS) er oppdatert i tilfeller av avvik mellom ordinær sensur og ny sensur. 

· informere kandidaten skriftlig om resultatet av klagebehandlingen. 

· arkivere kandidatens klage og kopi av brev til kandidaten

· arkivere klageprotokoller.  

Tillatelse til å fravike prosedyren

Generelt kan ikke prosedyren avvikes. 

Eksamensansvarlig ved utdanning/avdeling og fagansvarlig håndterer mindre avvik.  Kontorsjef/avdelingsdirektør håndterer større og gjentakende avvik.  

